OpenLLM-France/wikimedia huggingface dataset:
# Greet Hellemans

Greet Hellemans (Groningen, 25 de maig de 1959) és una ex-remadora neerlandesa que va competir durant les dècades de 1970 i 1980.
Durant la seva carrera esportiva va prendre part en dues edicions dels Jocs Olímpics. El 1980, a Moscou, fou sisena en el quàdruple scull amb timoner del programa de rem. Quatre anys més tard, als Jocs de Los Angeles disputà dues proves del programa de rem. Guanyà la medalla de plata en el doble scull, fent equip amb la seva germana Nicolette Hellemans, i la de bronze en el vuit amb timoner.

## Referències

* ↑ «Greet Hellemans Olympic Results». sports-reference.com. Arxivat de l'original el 7 de novembre 2012. [Consulta: 6 octubre 2019].
* ↑ Fitxa a worldrowing.com
# Harold West

Harold West (valor desconegut, valor desconegut - valor desconegut, valor desconegut) fou un remer britànic que va competir durant la dècada de 1920.
West era membre de l'equip del vuit amb timoner del Thames Rowing Club que guanyà la Grand Challenge Cup de la Henley Royal Regatta de 1928 i que. poc després va representar el Regne Unit als Jocs Olímpics d'Amsterdam. En la prova del vuit amb timoner del programa de rem guanyà la medalla de plata.

## Referències

* ↑ «Harold West Olympic Results». sports-reference.com. Arxivat de l'original el 18 d’abril 2020. [Consulta: 7 desembre 2018].
# Semàfors de Mortadel·lo i Filemó

Els semàfors de Mortadel·lo i Filemó són uns semàfors de vianants que l'Ajuntament de Barcelona inaugurà com un homenatge pòstum al dibuixant Francisco Ibáñez.
Aquests semàfors tenen les mateixes característiques que els que s'instalen actualment a la ciutat de Barcelona: són grocs, amb leds, de policarbonats, amb un nucli d'alumini i estan equipats amb dispositius sonors per a invidents, però tenen com a característica diferencial que mostren la figura dels personatges més famosos del dibuixant, Mortadel·lo i Filemó. El color verd està representat amb la silueta de Mortadel·lo caminant i el color vermell amb la silueta de Filemó quiet.
Estan localitzats a les següents cantonades:
* A la cantonada entre els carrers Treball i Concili de Trento al barri de Sant Martí, al costat de la Biblioteca Gabriel García Márquez. Inaugurats per l'alcalde Jaume Collboni el 22 d'octubre de 2023.
* A la cantonada de la ronda de Sant Pere amb Passeig de Gràcia al ser un espai cèntric de la ciutat. Inaugurats posteriorment.
* A Gran Via de les Glòries Catalanes amb el carrer de Bac de Roda, un lloc pròxim on residia el dibuixant.
* A la cantonada del carrer Compte d'Urgell amb el carrer Manso per la seva proximitat amb el mercat del llibre dominical de Sant Antoni.
Les ubicacions foren proposades per l'Associació de Veins i veïnes de Sant Martí de Provençals, l'Associació Profesional del Mercat Dominical del Llibre de Sant Antoni i la Colla Trabucaire de Sant Martí de Provençals.
La idea d'aquest homenatge sorgí de Francisco J. Ibáñez un professor de primària, @maestroconganas a la plataforma X, que va fer la proposta a través de l'esmentada xarxa social i que va tenir un ampli suport popular.

## Referències

* ↑ Blanchar, Clara. «Mortadelo y Filemón ya tienen semáforo en Barcelona» (en castellà), 21-10-2023. [Consulta: 20 gener 2024].
* ↑ «Instalados los primeros semáforos de Mortadelo y Filemón | Info Barcelona | Ayuntamiento de Barcelona» (en castellà). [Consulta: 20 gener 2024].
* ↑ «Mortadelo y Filemón en los semáforos de la ciudad» (en castellà). [Consulta: 20 gener 2024].
* ↑ «Inauguran en Barcelona la segunda pareja de semáforos dedicada a Mortadelo y Filemón» (en castellà), 27-12-2023. [Consulta: 20 gener 2024].
* ↑ Periódico, El. «Mortadelo y Filemón ocupan otro semáforo más en Barcelona» (en castellà), 19-05-2024. [Consulta: 19 maig 2024].
* ↑ alvarez, fernando. «El semáforo de Mortadelo y Filemón está cerca de convertirse en una realidad» (en espanyol europeu), 22-08-2023. [Consulta: 24 octubre 2024].
# Cabezón de Pisuerga

Cabezón de Pisuerga és un municipi de la província de Valladolid, a la comunitat autònoma de Castella i Lleó.

## Història

A la batalla de Cabezón, en juny de 1808 el capità general Gregorio García de la Cuesta aplegà 4.700 milicians, 300 unitats de cavalleria regular i 4 peces d'artilleria, mal armats foren derrotats pels generals Lasalle i Merle.

## Referències

* ↑ «Provincia de Valladolid (España): Municipios & Localidades» (en castellà), 22-01-2021. [Consulta: 5 març 2021].
* ↑ Rojo Vega, Anastasio. «La batalla de Cabezón (12 de junio de 1808)». El Norte de Castilla. Arxivat de l'original el 2019-10-13. [Consulta: 13 juliol 2007].
# Casa Fornells (Manresa)

La Casa Fornells és una obra del municipi de Manresa (Bages) protegida com a bé cultural d'interès local.

## Descripció

Edifici de planta baixa i quatre pisos, amb planta en forma de trapezi, simètrica. Solució en cantonada de les façanes, amb tribuna als dos primers pisos i balcons als superiors, rematat amb capcer escalonat. Les façanes laterals, simètriques respecte a la bisectriu, amb balcons a totes les obertures, emmarcades amb pedra de fil i llindes ornamentades amb discrets motius florals. Impostes motllurades marcant els forjats i llosanes dels balcons també motllurades. Remat superior amb barana d'obra i de ferro, simulant merlets.

## Referències

* 1 2 «Casa Fornells». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 7 juny 2015].
# Harry Derckx

Harry Derckx (Saint-Pierre-lès-Nemours, 19 de març de 1918 - Rucphen, 12 de juliol de 1983) va ser un jugador d'hoquei sobre herba neerlandès que va competir durant les dècades de 1940 i 1950.
Durant la seva carrera esportiva va prendre part en dues edicions dels Jocs Olímpics: el 1948, a Londres, on va guanyar la medalla de bronze com a membre de l'equip neerlandès en la competició d'hoquei sobre herba, i el 1952, a Hèlsinki, on va guanyar la medalla de plata.

## Referències

* ↑ «Harry Derckx Olympic Results». sports-reference.com. Arxivat de l'original el 15 de setembre 2011. [Consulta: 2 abril 2019].
# Mont Blanc du Tacul

El Mont Blanc du Tacul és una muntanya de 4.248 metres que es troba a la regió de l'Alta Savoia, a França.

## Enllaços externs

* «Camptocamp.org». [Consulta: 25 agost 2011].
* «Summitpost.com» (en anglès). [Consulta: 25 agost 2011].
Quatremils dels Alps :
Alps
Quatremils
categoria :
# Mary Elizabeth Adams Brown

Mary Elizabeth Adams Brown (1842 - 1918) fou una escriptora estatunidenca, col·leccionista i comissari d'instruments musicals.
És més coneguda per la seva col·lecció d'instruments musicals que va donar al Metropolitan Museum of Art de Nova York. Va treballar juntament amb el seu fill, que va fer els dibuixos utilitzats per il·lustrar el seu catàleg d'instruments. A partir de 1889, va donar els instruments per al Museu Metropolità d'Art. La Crosby Brown Collection of Musical Instruments, nomenada així pel seu marit John Crosby Brown, es va convertir en una de les col·leccions històriques i més completes del món d'instruments musicals. Va començar amb una impressionant donació de 270 instruments en la seva majoria procedents de l'Extrem Orient, l'Orient Pròxim, l'Àfrica i les illes del Pacífic el 1889, que es va acompanyar amb la condició que ella i el seu fill podrien recollir de la donació i substituir els elements amb objectes d'igual importància, però de qualitat superior. Al moment de la seva mort, la col·lecció abastava una galeria de cinc sales i tenia 3.600 peces. Al moment en què el seu fill va morir la col·lecció tenia 4000 peces.

## Instruments europeus notables

* El més antic piano construït el 1720 per Bartolomeo Cristofori, és una peça culminant de la col·lecció d'instruments musicals
* El Rectangular Octave Virginal construït al voltant de l'any 1600, una altra peça important de la col·lecció del museu.

## Referències

* ↑ Mary Elizabeth Adams Brown's Collection Celebrates 125 Years at the Met, 2014 blog post by the museum
* ↑ «1970's article about the collection with illustrations». Metmuseum. [Consulta: 25 maig 2017].
* ↑ Llistat com el piano més antic del món en la guia del Metropolitan Museum of Art i com un dels tres únics pianos de Cristofori que sobreviuen.

## Enllaços externs

* Musical instruments and their homes / by Mary I. Brown and Wm. Adams Brown ; with two hundred and seventy illustrations in pen and ink by Wm. Adams Brown. The whole forming a complete catalogui of the collection of musical instruments now in the possession of Mrs. J. Crosby Brown, digitized first 1888 copy of her catalog, presented prior to her gift, with 270 illustrations by her són
* Catalogui of the Crosby Brown collection of musicians' portraits, Biographical sketches by Brown, Mary Elizabeth, 1842-1918, Buffum, Clara, 1873-1938, 1904
* Alexander Brown and his descendants, 1764-1916, by Mary Elizabeth Brown, 1917
# Joanna Dworakowska

Joanna Dworakowska (Varsòvia, 21 d'octubre de 1978 - Varsòvia, 13 d'abril de 2024) va ser una jugadora d'escacs polonesa, que tenia els títols de Gran Mestre Femení des de 1997, i de Mestre Internacional des de 2001.
Tot i que va romandre pràcticament inactiva des del desembre de 2013, a la llista d'Elo de la FIDE del gener de 2022, hi tenia un Elo de 2321 punts, fet que en feia la jugadora femenina número 10 de Polònia, i la jugadora número 143 del rànquing polonès absolut. El seu màxim Elo va ser de 2445 punts, a la llista d'abril de 2002 (posició 1191 al rànquing mundial).
Va guanyar el Campionat de Polònia femení tres cops (1997, 1998, 2001). El 1998, fou segona al Campionat del món femení Sub-20. Fou membre de l'equip polonès que va guanyar la medalla de bronze a l'Olimpíada de Bled de 2002, la medalla d'or al Campionat d'Europa per equips femení de 2005 a Göteborg i la medalla d'argent al Campionat d'Europa per equips femení de 2007 a Càndia.

## Referències

* ↑ «Nie żyje Joanna Dworakowska. Miała 45 lat. "Straszna wiadomość"» (en polonès), 15-04-2024. [Consulta: 15 abril 2024].
* 1 2 «Nota biogràfica de Joanna Dworakowska» (en anglès). Chessgames.com. [Consulta: 9 novembre 2011].
* ↑ «"Rànquing d'escaquistes femenines per federació: Polònia"» (en anglès). lloc web de la FIDE. [Consulta: 26 gener 2022].
* ↑ Posició al rànquing mundial i evolució Elo de Joanna Dworakowska «benoni.de» (en alemany). Arxivat de l'original el 2013-03-08. [Consulta: 9 novembre 2011].
* ↑ «Polònia a la 35a Olimpíada (femenina): Bled 2002». OlimpBase. [Consulta: 9 novembre 2011].
* ↑ «Poland at the 6th Women's European Chess Team Championship: Gothenburg 2005». OlimpBase. [Consulta: 9 novembre 2011].
* ↑ «Poland at the 7th Women's European Chess Team Championship: Heraklion 2007». OlimpBase. [Consulta: 9 novembre 2011].
# Harry Fry

Harry Fry (Dundas, 13 de setembre de 1905 - Dundas, 1985) va ser un remer canadenc que va competir durant la dècada de 1930.
El 1932 va prendre part en els Jocs Olímpics de Los Angeles, on guanyà la medalla de bronze en la competició del vuit amb timoner del programa de rem. Quatre anys més tard, als Jocs de Berlín, quedà eliminat en sèries en la mateixa prova.
En el seu palmarès també destaca una medalla de bronze en la prova vuit amb timoner als Jocs de l'Imperi Britànic de 1930.

## Referències

* 1 2 3 «Harry Fry Olympic Results». sports-reference.com. Arxivat de l'original el 18 d’abril 2020. [Consulta: 21 gener 2019].
# Mont Boisjoli

El Mont Boisjoli és una muntanya de 350 metres a la ciutat de Hatley, a la regió del Quebec (Canadà).

## Referències

* ↑ «Mont Boisjoli, Canada». Peakbagger.com.
# Casa Padró i Serrals

La Casa Padró i Serrals és un edifici del municipi d'Igualada (Anoia) que forma part de l'Inventari del Patrimoni Arquitectònic de Catalunya.

## Descripció

Per un document del segle xviii sabem l'antiga distribució d'aquesta casa, avui dividida en diversos estatges, tenia 24 peces repartides de la següent manera: celler, una; planta baixa, 5; entresol, 4; primer pis, 13; golfes, 1. Entre les habitacions de la planta baixa, distribuïdes entorn de la gran escala, hi havia el pastador, un corral i una botiga del gra. La part superior de l'escala donava a una grans sala rebedor. La façana va ésser arranjada el 1904, segons la inscripció que hi ha al costat de la porta. S'hi pot observar la barana amb l'empostissat recobert amb rajola catalana.

## Història

Originàriament l'edifici pertanyia al paraire Joan Serrarols, però des de l'any 1668 va esdevenir la llar de la família Padró, a causa de la seva filiació política borbònica exercí un paper dominant entre l'oligarquia governant de la població fins ben entrat el segle xix. L'edifici ha sofert diverses reformes en la seva estructura, la darrera de les quals l'any 1904, però conserva encara bona part dels seus trets originaris.

## Referències

* 1 2 «Casa Padró i Serrals». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 octubre 2014].
# Guido De Filip

Guido De Filip (Venècia, 21 de setembre de 1883 - Venècia, 27 de setembre de 1968) va ser un remer italià que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla d'or en la competició del dos amb timoner del programa de rem, formant equip amb Giovanni Scatturin i Ercole Olgeni. En aquest equip feia de timoner.

## Referències

* ↑ «Guido De Filip Olympic Results». sports-reference.com. Arxivat de l'original el 7 d’octubre 2017. [Consulta: 6 octubre 2017].
# Galliner (Fortuny)

Galliner és una pintura feta per Marià Fortuny i Marsal al voltant de 1864 i que es troba conservada actualment a la Biblioteca Museu Víctor Balaguer, amb el número de registre 1662 d'ençà que va ingressar el 1956, formant part de l'anomenat "Llegat 1956"; un conjunt d'obres provinents de la col·lecció Lluís Plandiura- Victòria González.

## Descripció

La pintura representa un corral amb 6 gallines blanques menjant gra a terra. Al fons un carretó de fusta i un gibrell. Aquest quadre podria molt bé ser un estudi per a les gallines reproduïdes en l'oli Ferrador marroquí que figurava en la col·lecció Gustau Bauser.

## Inscripcions

* Es pot llegir Fortuny al marge inferior dret i al darrere Mariano Fortuny/12/1838-1874 i Simó Gómez/ 1848-1880

## Referències

* ↑ Article Esther Alsina (vegeu bibliografia)«Una gran època artística rau en una col·lecció: El "Llegat 1956" | Alsina Galofré | Butlletí de la Biblioteca Museu Balaguer».

## Bibliografia

* Trullén, Josep Maria (dir.). Biblioteca Museu Víctor Balaguer. Guia de les col·leccions del museu. 2001a ed.. Vilanova i la Geltrú: Organisme Autònom Biblioteca Museu V.Balaguer, 2001. B-10-437/2001. ISBN 84-931438-3-9.
* Alsina i Galofré, Esther. Una gran època artística rau en una col·lecció: el "Llegat 1956". Article publicat al Butlletí de la Biblioteca Museu Víctor Balaguer. Vilanova i la Geltrú: Associació d'Amics de la Biblioteca Museu Víctor Balaguer, 2010. ISBN 0212-6168.

## Vegeu també

* Llista de quadres de Marià Fortuny

## Enllaços externs

* Web oficial del museu
# Edward Guthlac Sergeant

Edward Guthlac Sergeant (3 de desembre de 1881, Gateshead – 16 de novembre de 1961, Kingston-on-Thames) fou un mestre d'escacs anglès. Era cosí de Philip W. Sergeant.

## Resultats destacats en competició

E.Sergeant va participar nombrosos cops en el Campionat d'escacs de la Gran Bretanya, en els campionats de Londres, i al Torneig de Hastings. El 1907, empatà als llocs 2n-5à a Londres (Campionat de la Gran Bretanya, el campió fou Henry Ernest Atkins). Va guanyar o empatar al primer lloc a Londres 1913, Londres 1915/16 (guanyà un matx de playoff contra Theodor Germann), Londres 1916, Hastings 1919 (Minor), Bromley 1920, i Broadstairs 1921. Empatà als llocs 2n-3r amb Harry Golombek a Brighton 1938 (Campionat britànic, el guanyador fou Conel Hugh O'Donel Alexander).

## Referències

* ↑ «Nota biogràfica d'Edward Guthlac Sergeant» (en anglès). Chessgames.com. [Consulta: 25 febrer 2011].
* ↑ Name Index to Jeremy Gaige's Chess Tournament Crosstables, An Electronic Edition, Anders Thulin, Malmö, 01/09/2004
* ↑ «Taules de torneigs de 1938». Arxivat de l'original el 2014-10-22. [Consulta: 16 febrer 2011].

## Enllaços externs

* Estimació Elo d'Edward Guthlac Sergeant a «chessmetrics.com». [Consulta: 25 febrer 2011]. (anglès)
# Mont Lopenik

El Mont Lopenik (Veľký Lopeník) és una muntanya de 911 m d'altura situada als Carpats Blancs, a la frontera entre la República Txeca i Eslovàquia. Al seu cim té una talaia i una zona de pícnic. Té un esperó al nord de 881 m. anomenat Malý Lopeník. Usualment s'accedeix des de Mikulčin Vrch, des de Lopeník o des de Březová.
# Diagrama

Un diagrama (del llatí, diagramma, i aquest del grec διάγραμμα, «disseny») és una representació gràfica d'un fenomen, d'una llei o de la distribució de les parts d'una cosa. S'utilitza molt en ciències, en educació i en comunicació per a la presentació gràfica d'una proposició, de la resolució d'un problema, de les relacions entre les diferents parts o elements d'un conjunt o sistema, o de la regularitat en la variació d'un fenomen que permet establir algun tipus de llei.
Hi ha dades numèriques tabulades en algun tipus d'esquema d'informació, d'altres que aporten sobretot una il·lustració visual utilitzant diferents recursos com el diagrama de flux (que sol utilitzar fletxes), el mapa mental, el mapa conceptual o el quadre sinòptic, etc.

## Denominacions de tipus de diagrames

* Diagrama armat
* Diagrama de blocs
* Diagrama de blocs de models matemàtiques històriques
* Diagrama de blocs de processos
* Diagrama de blocs en Sistemes de controls
* Diagrama de Bode
* Diagrama de Carroll
* Diagrama de casos d'ús
* Diagrama de classes
* Diagrama de col·laboració
* Diagrama de color-magnitud per galàxies
* Diagrama de components
* Diagrama de comunicació
* Diagrama de Coxeter-Dynkin
* Diagrama de decisió binari
* Diagrama de desplegament
* Diagrama d'estat
* Diagrama d'estructura composta
* Diagrama d'Euler
* Diagrama de fase
* Diagrama de Feynman
* Diagrama de flux
* Diagrama de Gantt
* Diagrama d'Hasse
* Diagrama de Hertzsprung-Russell
* Diagrama de rajos (òptica)
* Diagrama d'Ishikawa
* Diagrama de Lewis
* Diagrama de Moody
* Diagrama d'objectes
* Diagrama d'ulls
* Diagrama d'orbital molecular
* Diagrama de paquets
* Diagrama de Pareto
* Diagrama de pedigrí
* Diagrama de Penrose-Carter
* Diagrama de Pourbaix
* Diagrama de seqüència
* Diagrama de temps
* Diagrama de Venn
* Diagrama de Wiggers
* diagrama electrònic
* Diagrama en V de Gowin
* diagrama ER
* diagrama floral
* Diagrama Ferro-Carboni
* Diagrama global d'interaccions
* Diagrama lector
* diagrama matemàtic
* diagrama perceptual
* diagrama Ph
* diagrama polar
* diagrama PVT
* diagrama QAPF
* diagrama sintàctic
* diagrama ternari
* diagrama TTT
* gràfics existencials
* Iconografia de les correlacions

## Referències

* ↑ Anthony Bonner. L'Art i la lògica de Ramon Llull: manual d'ús. Edicions Universitat Barcelona, 2012, p. 34–. ISBN 978-84-475-3550-7.
* ↑ Gran Enciclopèdia Catalana. Volum 9. Reimpressió d'octubre de 1992. Barcelona: Gran Enciclopèdia Catalana, 1992, p. 122. ISBN 84-7739-003-7.
* ↑ «What does Diagram mean?». [Consulta: 25 gener 2022].
* ↑ Sánchez, Mónica. «Qué es un diagrama y para qué sirve» (en castellà), 25-07-2017. [Consulta: 2 febrer 2022].
* ↑ «Diagrama» (en castellà). [Consulta: 2 febrer 2022].

## Vegeu també

* Cartograma
* Cladograma
* Dendrograma
# Casa de Lara

Casa de Lara és un poblat de l'edat del bronze situat al nord de Villena (Alt Vinalopó, País Valencià), a la zona de Casas de Cabanes y Las Fuentes. El jaciment, que té aproximadament un quilòmetre d'extensió, va ser descobert per l'arqueòleg José María Soler García.

## Excavacions i troballes

Durant les excavacions, intenses però superficials, s'han trobat més de 50 000 peces de sílex, en general ben treballades. S'hi han trobat també nuclis de fulles i resquills, grans eines d'ofita, calcària o quarsita, així com micròlits geomètrics i una sèrie de puntes de fletxa bifacials de diverses tipologies. S'hi han recuperat així mateix destrals polides d'ofites verdoses, xicotets exemplars de sil·limanites vinçades, braçalets de calcària o de pectuncle i mol·luscs perforats. Entre aquests últims abunden els exemplars d'escopinyes per adornar ceràmiques, de les quals s'han trobat, igual que en l'Arenal de la Virgen, nombrosos fragments impresos o cardials al costat d'una àmplia gamma de ceràmica decorada: relleus, digitaciones, ungulacions, vores picades, incisions, clotxetes, etc. Les peces de metall són relativament escasses, d'entre les quals cal destacar un punyal de llengüeta realitzat en coure o bronze.

## Organització social

Amb tot, escassegen les fulles dentades i els elements de falç, que solen ser abundants en els jaciments de l'Edat del Bronze, per la qual cosa els habitants van haver de practicar una agricultura cerealista incipient.

## Voltants

En les proximitats del poblat, concretament al proper tossal de la Casa del Molinico, es van destruir alguns enterraments que podrien haver pertangut als habitants de Casa de Lara. Una miqueta més al sud, al Cabezo de Las Cuevas, es van trobar enterraments propis de l'Eneolític llevantí en cova, entre les quals destaquen la Cova de Las Lechuzas i la Cova de Las Delicias, que han proporcionat aixovars funeraris.

## Vegeu també

* Història de Villena
* Arenal de la Virgen
* Cova de Las Lechuzas

## Referències

* 1 2 3 4 «Casa de Lara». A: Gran Enciclopedia Temática de la Comunidad Valenciana. Geografía. Editorial Prensa Valenciana, 2009.